باللی آدیندا آری ایله خاللی آدیندا میلچک دوستوق ائدیردیلر. اونلار هر گون چمنلیکده گؤروشور، هره اؤز ایشی ایله مشغول اولوردو. باللی چیچکلردن شیره چکیر، خاللی ایسه هارا گلدی قونور، نه گلدی یئییردی.
بیر یای آخشامی خاللی اؤز دوستونو میلچکلر اؤلکهسینه دعوت ائتدی. بورادا آغیز دئیهنی قولاق ائشیتمیردی! میلچکلر یئمک گؤرن کیمی بیر-بیرینه ایمکان وئرمهدن ایرهلی جوموردولار. ائله میلچک واردی کی، یئمکدن شیشیب دوزانقوردو بویدا اولموشدو. ائلهسی ده واردی کی، آجیندان قانادلارینی دا ترپده بیلمیردی. هامیسینین دا قاش-قاباقی یئرله گئدیردی.
– بو نئجه یاشاییشدیر؟-دئیه باللی دیللندی.- بو قارماقاریشیلیقدا یاشاماق اولار؟ سیزین اؤلکهنیزده نه عدالت وار، نه قایدا- قانون. ایندی گل گئدک بیزیم ائوه.
باللی خاللینی اؤز عایلهسینه قوناق آپاردی. بورادا آنا آری پتهیین اورتاسیندا ایلشیب هامییا گؤز قویوردو. اونون سؤزو آریلار اوچون قانون ایدی. آنا آری هامی ایله عدالتله داورانیردی. پتهیین قارشیسیندا قاروولچو آریلار دایانمیشدی. اونلار چمنلیکدن قاییدانلاری بیر-بیر یوخلاییب پتیه بوراخیردیلار. شیره گتیرمهینلری گئری قایتاریردیلار. ایشچی آریلار مومدان پتک هؤرموشدولر. اونلار حوصلهایله ایشلهییردیلر. هئچ کس بیر-بیرینین یئمهیینه شریک چیخمیر. هامی سئوینجله ویزیلداشیردی. بوتون آریلار چوخ شن گؤرونوردولر.
– بو قدر ایشین قاباغیندا سیز نئجه ده خوشبختسینیز؟-دئیه خاللی دیللندی.
– عدالت،نیظام-اینتیظام اولان یئرده هامی خوشبخت اولور و ایشلهمکدن ماراقلانیر.
خاللی آریلارین خوشبختلیینین سببینی باشا دوشدو. اونو دا باشا دوشدو کی،میلچکلر هئچ زامان خوشبخت اولا بیلمهیهجکلر.
باللی آدیندا آری ایله خاللی آدیندا میلچک دوستوق ائدیردیلر. اونلار هر گون چمنلیکده گؤروشور، هره اؤز ایشی ایله مشغول اولوردو. باللی چیچکلردن شیره چکیر، خاللی ایسه هارا گلدی قونور، نه گلدی یئییردی.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab